Ilmend n tbadutin i nwala deg yixef amezwaru, ɣef wanawen n umsawal (ɣer Reuter), nezmer ad d-nini, anaw n umsawal deg uḥric amezwaru n wungal d agensay, yettban-d tikwal s wudem amezwaru asuf Nekk, ad d-nebder kra n yimedyaten seg wungal: Ur ẓriɣ ara amek, armi d-ufiɣ iman-iw d Kumisaṛ d amsaltu. As-tiniḍ iseḥḥer-iyi. Nekk yeggullen niqal ur ɛellqeɣ taxbizt-iw ɣer wanda i yella draɛ. (Askuti. Sb. 29).